**Αθήνα, 24 Σεπτεμβρίου 2024**

**ΔΕΛΤΙΟ ΤΥΠΟΥ**

**Οικονομικά Αποτελέσματα 2023: Σε σταθερά ανοδική τροχιά η PepsiCo Hellas**

***με αύξηση των πωλήσεων 18,45%***

Υλοποιώντας το αναπτυξιακό στρατηγικό επιχειρηματικό της πλάνο η **PepsiCo Hellas** συνεχίζει τη σταθερά δυναμική πορεία της στην Ελλάδα, όπως επιβεβαιώνεται και από τα θετικά οικονομικά αποτελέσματα του δωδεκαμήνου 2023. Εξακολουθώντας να ενισχύει με σταθερούς ρυθμούς την επιχειρηματική και οικονομική θέση της, παρουσιάζει **ενοποιημένο κύκλο εργασιών στα 238.289.049,45εκ €, κινούμενη σε ανοδική τροχιά σε σχέση με το 2022 κατά** **18,45% (€ 201.177.384,91)**.

Η **PepsiCo Hellas** συνέχισε και για το 2023 να αξιοποιεί αποτελεσματικά τους διαθέσιμους πόρους της, καθώς κατάφερε να επιτύχει αύξηση των εσόδων της και να διατηρήσει την κερδοφορία της, σ’ ένα εξαιρετικά ασταθές και αβέβαιο εξωτερικό περιβάλλον, αλλά και απέναντι στις δυσχερείς συνθήκες που αντιμετωπίζει ολόκληρος ο κλάδος της βιομηχανίας τροφίμων και αναψυκτικών, παρουσιάζοντας **μικτό κέρδος χρήσεως που ανήλθε σε ποσό € 101.255.900,41, έναντι ποσού € 83.580.333,86 τη χρήση 2022. Η παραπάνω αύξηση (21,15%)** οφείλεται κατά κύριο λόγο στην αισθητή άνοδο των πωλήσεων. Σημαντική συνεισφορά στην ανοδική πορεία των πωλήσεων, είχαν προϊόντα όπως τα Lay’s, τα Ruffles, τα Doritos, τα Kinder, το Lipton και η Pepsi. Το κόστος πωλήσεων εμφάνισε επίσης άνοδο (16,53%), κυρίως λόγω του αυξημένου κόστους αγοράς των εμπορευμάτων και των πρώτων υλών, σε σχέση με τα αντίστοιχα ποσά για τη χρήση 2022. Συγκεκριμένα, το κόστος πωλήσεων ανήλθε για τη χρήση του 2023 σε € 137.033.149,04, έναντι € 117.597.051,05 για τη χρήση του 2022. Τα καθαρά αποτελέσματα προ φόρων (κέρδη) διαμορφώθηκαν σε € 2.624.207,50 έναντι € 5.739.983,98 την προηγούμενη χρήση. Η αύξηση στα έξοδα διάθεσης κατά ποσό € 13.859.625,52 σε σχέση με το 2022, όπως επίσης και η μείωση στα κέρδη από τη διάθεση μη κυκλοφορούντων στοιχείων (κατά ποσό € 6.093.843 – πώληση εργοστασίου Λουτρακίου το 2022), αιτιολογούν σε μεγάλο βαθμό τη μεταβολή στα κέρδη προ φόρων.

Αντιμετωπίζοντας συνεχείς προκλήσεις όπως οι γεωπολιτικές εντάσεις και συγκρούσεις στη Μέση Ανατολή και την Ουκρανία καθώς και τη συνέχιση των επιθέσεων στην Ερυθρά Θάλασσα, η **PepsiCo Hellas** έδωσε ιδιαίτερη βαρύτητα στον περιορισμό των σταθερών εξόδων και στην επίτευξη καλύτερων τιμών στην αγορά των πρώτων υλών. Ταυτόχρονα, εστίασε αφενός στη διατήρηση της σταθερής πορείας της και αφετέρου στην υλοποίηση επενδύσεων που στοχεύουν τόσο στην ανάπτυξη και παραγωγή νέων προϊόντων όσο και στη χρήση σύγχρονων εργαλείων προώθησης πωλήσεων στην ελληνική αγορά.

Στο πλαίσιο αυτό και **μέσα από στρατηγικές συνεργασίες, η PepsiCo Hellas** έμεινε πιστή στη δέσμευσή της να στηρίζει την ελληνική οικονομία επαναπατρίζοντας τα αναψυκτικά ΗΒΗ με την παραγωγή των κουτιών αλουμινίου στο εργοστάσιο της ΕΨΑ στο Βόλο από τον Μάρτιο του 2023, ενώ με την επαναλειτουργία της εμβληματικής μονάδας παραγωγής και εμφιάλωσης του φυσικού μεταλλικού νερού, Λουτρακίου Κορινθίας, σε συνεργασία με την N.U. AQUA, ανέλαβε τη διανομή του φυσικού μεταλλικού νερού "Eonio Loutraki".

**Συνεχίζει δυναμικά και το 2024-25**

**Επιπρόσθετα και επεκτείνοντας τη στρατηγική του επαναπατρισμού των αναψυκτικών στη χώρα μας, διευρύνει τη συνεργασία της με την NU AQUA για την παραγωγή των φιαλών rPET στο εργοστάσιο του Λουτρακίου τους επόμενους μήνες, στοχεύοντας, μέχρι το 2025, να έχει φέρει στην Ελλάδα το 60% της παραγωγής των αναψυκτικών.**

Ήδη, στην παραγωγική μονάδα των σνακ του Αγ. Στεφάνου παράγονται σήμερα 42 μάρκες προϊόντων σνακς (19 είδη Snacks και 23 flavors Πατάτας), συνολικά 200+ κωδικοί, φτάνοντας την **παραγωγή σχεδόν 0,5 εκατομμυρίου συσκευασιών την ημέρα**, **ενώ σχεδιάζει και την ενσωμάτωση της παράγωγής των Quacker στην υπερσύγχρονη μονάδα της**. Συνεχίζει, παράλληλα, να στηρίζει τους Έλληνες παραγωγούς, ενδυναμώνοντας τη σχέση συνεργασίας μαζί τους με την παροχή εκπαίδευσης και τεχνογνωσίας υψηλού επιπέδου μέσω της εφαρμογής του καινοτόμου προγράμματος Αγροτικής Ψηφιοποίησης (Agro Digitization). Με σημαντικό μέρος των πρώτων υλών να προέρχεται από τοπικά αγροτικά προϊόντα η **PepsiCo Hellas** αγοράζει ετησίως περισσότερους από 20 χιλιάδες τόνους πατάτας από Έλληνες παραγωγούς.

Με βασικό άξονα τη διατήρηση της υψηλής ποιότητας των προϊόντων της και με σεβασμό στο περιβάλλον και τις αρχές της κυκλικής οικονομίας η **PepsiCo Hellas,** στο πλαίσιο του στρατηγικού σχεδιασμού της, επικεντρώνεται στην ψηφιοποίηση, την προσφορά προϊόντων με υψηλότερη διατροφική αξία και προσιτές τιμές αλλά και στη μεγαλύτερη ενεργειακή εξοικονόμηση. Συγκεκριμένα, η στρατηγική στόχευση **της PepsiCo Hellas** **για το 2024** σχεδιάζει:

* Την περαιτέρω ανάπτυξη υφιστάμενων προϊόντων, καθώς και την προώθηση νέων στην αγορά, έχοντας ως στόχο τη βέλτιστη ανταπόκριση στις νέες ανάγκες των καταναλωτών για προϊόντα με ενισχυμένο διατροφικό προφίλ.
* Την περαιτέρω υλοποίηση της στρατηγικής προσέγγισης της αγοράς με τη δημιουργία νέων ισχυρών και σταθερών συνεργασιών, αλλά και τη μεταφορά τεχνογνωσίας και εκπαίδευσης σε νέα ψηφιακά εργαλεία των συνεργατών – προμηθευτών.
* Το μετασχηματισμό της εφοδιαστικής αλυσίδας με γνώμονα τη βελτιστοποίηση της ροής των προϊόντων και την παροχή ακόμη καλύτερων και πιο ευέλικτων υπηρεσιών.
* Τη συνέχιση και ενίσχυση των δράσεων κοινωνικής υπευθυνότητας της Εταιρίας σε 3 βασικούς άξονες: Υγιής επιχειρηματική ανάπτυξη, Έμφαση στο περιβάλλον και Ανταπόδοση στην κοινωνία.
* Την υλοποίηση συνεργειών και δράσεων για τη μείωση των λειτουργικών της εξόδων με στόχο τη βελτίωση των οικονομικών δεικτών, αξιοποιώντας στο μέγιστο τις οικονομίες κλίμακας.

Λειτουργώντας με υπευθυνότητα για την προστασία του πλανήτη και των τοπικών κοινοτήτων, η **PepsiCo Hellas** δημιουργεί **μακροπρόθεσμη αξία για την κοινωνία προωθώντας μια νέα εποχή βιώσιμης ανάπτυξης για όλους**. Η εταιρεία λαμβάνει σημαντικές πρωτοβουλίες στον τομέα της ανακύκλωσης (χρήση 100% ανακυκλώσιμου πλαστικού) και επενδύει στη συνεχή εκπαίδευση και ευαισθητοποίηση του ανθρώπινου δυναμικού μέσω εθελοντικών δράσεων για την προστασία του πλανήτη (Green Team Hellas).

Επιπλέον, συμβάλλει στη **μείωση της ενέργειας και των εκπομπών αερίων του θερμοκηπίου** (εγκατάσταση φωτοβολταϊκού συστήματος 1.500 kW στο εργοστάσιο για κάλυψη του 35% των αναγκών, πιλοτική χρήση του πρώτου ηλεκτρικού van, ενώ πάνω από το 95% της παραγωγικής διαδικασίας επιτυγχάνεται με τη χρήση καινοτόμων, σύγχρονων συστημάτων, ενώ και το 55% του φρέσκου νερού που εισέρχεται στην παραγωγή ανακυκλώνεται και επαναχρησιμοποιείται για περιφερειακές εργασίες του εργοστασίου. Έχει, επίσης, συνάψει σύμβαση ενεργειακής απόδοσης με Co-man & 3PL για την εγκατάσταση φωτοβολταϊκών σταθμών συνολικής ισχύος 1.019 kWp, με σκοπό τη βελτίωση της ενεργειακής απόδοσης και την επίτευξη εξοικονόμησης ηλεκτρικής ενέργειας.

**Η διασφάλιση των ανθρωπίνων δικαιωμάτων και η συμπερίληψη**, αποτελούν βασικό ζήτημα για την **PepsiCo Hellas. Με 900+ εργαζόμενους και ένα ισχυρό δίκτυο συνεργατών, η PepsiCo Hellas** παραμένει προσηλωμένη στον επιχειρηματικό της σχεδιασμό για ανάπτυξημε ισχυρό κοινωνικό αποτύπωμα**.** Η Εταιρία συνεχίζει να επενδύει στην αναβάθμιση και εκπαίδευση των ταλέντων και δεξιοτήτων του ανθρώπινου δυναμικού της μέσα από προγράμματα upskilling και reskilling και επιπλέον ανταποκρίνεται στους νέους τρόπους εργασίας τόσο μέσω τηλεργασίας όσο και μέσω της ψηφιοποίησης.

**Στο πλαίσιο της κοινωνικής υπευθυνότητάς** της αλλά και της ουσιαστικής κοινωνικής αλληλεγγύης απέναντι στους συμπολίτες που περνούν δύσκολες στιγμές, έχοντας ως στόχο πάντα την ουσιαστική στήριξη των τοπικών κοινωνιών, η Εταιρία συνεχίζει να βρίσκεται δίπλα στις ευάλωτες κοινωνικά ομάδες, ενισχύοντας για ακόμη μια χρονιά τη συνεργασία της με αναγνωρισμένες ΜΚΟ: «Η Αποστολή», Παιδικά Χωριά SOS, Make-A-Wish Ελλάδος, Τράπεζα Τροφίμων, κ.α.

H Γενική Διευθύντρια της PepsiCo Hellas, **Inga Dengel**, δήλωσε σχετικά: *«H PepsiCo Hellas συνεχίζει τη δυναμική πορεία της, κάτι που επιβεβαιώνεται και από τα Οικονομικά αποτελέσματα της χρονιάς που πέρασε. Μένοντας πιστοί στο στρατηγικό επιχειρηματικό μας πλάνο, συνεχίζουμε να υπηρετούμε το όραμά μας και να γινόμαστε συνεχώς καλύτεροι με νέα προϊόντα, ισχυρές συνεργασίες και εξασφάλιση των βέλτιστων συνθηκών εργασίας για τους ανθρώπους μας. Άλλωστε οι άνθρωποί μας είναι η δύναμή μας και η συλλογική προσπάθεια είναι άρρηκτα συνδεδεμένη με τις ισχυρές επιδόσεις του brand μας. Με βασικό πυρήνα της φιλοσοφίας μας το “Winning with Purpose” λειτουργούμε υπεύθυνα δημιουργώντας μακροπρόθεσμη αξία για την κοινωνία και το περιβάλλον, ενώ συνεχίζουμε να επενδύουμε και να στηρίζουμε την εθνική οικονομία και την ελληνική κοινωνία».*

***Σχετικά με την PepsiCo***

*Οι καταναλωτές απολαμβάνουν τα προϊόντα της PepsiCo 1 δισεκατομμύριο φορές την ημέρα σε περισσότερες από 200 χώρες σε όλο τον κόσμο. Ο κύκλος εργασιών της PepsiCo το 2023 έφτασε τα 91,5 δισ. δολάρια και προήλθε μεταξύ άλλων από τις πωλήσεις προϊόντων Lay's, Doritos, Gatorade, Pepsi-Cola και Quaker. Η γκάμα των προϊόντων της PepsiCo περιλαμβάνει ένα ευρύ φάσμα από απολαυστικά τρόφιμα και ποτά με 23 μάρκες, η καθεμία εκ των οποίων αποφέρει περισσότερο από $1δις τζίρο σε πωλήσεις. Στην καρδιά της PepsiCo βρίσκεται η φιλοσοφία μας «Winning with Purpose» –η θεμελιώδης πεποίθησή μας ότι η επιτυχία της εταιρείας μας είναι άρρηκτα συνδεδεμένη με τη βιωσιμότητα της κοινωνίας. Πιστεύουμε ότι βελτιώνοντας συνεχώς τα προϊόντα τα οποία πουλάμε, λειτουργώντας υπεύθυνα για την προστασία του πλανήτη μας και ενδυναμώνοντας τους εργαζόμενούς μας σε όλον τον κόσμο, έχουμε τα στοιχεία εκείνα τα οποία επιτρέπουν στην PepsiCo να αποτελεί μία επιτυχημένη παγκόσμια εταιρεία, η οποία δημιουργεί μακροπρόθεσμη αξία για την κοινωνία και τους μετόχους της. Για περισσότερες πληροφορίες, επισκεφθείτε* [*www.pepsico.com*](http://www.pepsico.com)*.*